navinnseab/khmer-wikipedia-article huggingface dataset:
គីម ជុងណាំ

home_townKim Jong-nam
weightKim Jong-nam
religionKim Jong-nam
salaryKim Jong-nam
Category:Articles with hCards

គីម ជុងណាម (    ,  ;  ថ្ងៃទី 10 ខែ ឧសភា ឆ្នាំ 1971 – ថ្ងៃទី 13 ខែកុម្ភៈ ឆ្នាំ 2017) គឺជាកូនប្រុសច្បងរបស់មេដឹកនាំ កូរ៉េខាងជើង គីម ចុងអ៊ីល ។ ចាប់ពីឆ្នាំ 1994 ដល់ឆ្នាំ 2001 គាត់ត្រូវបានគេចាត់ទុកថាជាអ្នកស្នងមរតករបស់ឪពុករបស់គាត់។  គាត់ត្រូវបានគេគិតថាបានធ្លាក់ចេញពីការពេញចិត្តបន្ទាប់ពីធ្វើឱ្យរបបនេះអាម៉ាស់ក្នុងឆ្នាំ 2001 ជាមួយនឹងការប៉ុនប៉ងបរាជ័យក្នុងការទៅលេង តូក្យូ ឌីស្នីលែន ជាមួយនឹងលិខិតឆ្លងដែនក្លែងក្លាយ ទោះបីជាលោក គីម ផ្ទាល់បាននិយាយថាការបាត់បង់ការពេញចិត្តរបស់គាត់គឺដោយសារតែការតស៊ូមតិកំណែទម្រង់។

លោក គីម ជុងណាំ ត្រូវបាន និរទេស ចេញពីប្រទេសកូរ៉េខាងជើងឆ្នាំ 2003 ក្លាយជាអ្នករិះគន់ម្តងម្កាលចំពោះរបបរបស់គ្រួសារគាត់។  ប្អូនប្រុសបង្កើតរបស់ឪពុកម្ដាយ លោក គីម ជុងអ៊ុន ត្រូវបានតែងតាំងជាអ្នកស្នងមរតកនៅខែកញ្ញា ឆ្នាំ 2010។  លោក គីម ជុងណាំ ត្រូវ​បាន​គេធ្វើ​ឃាត ​នៅ​ក្នុង​ប្រទេស​ម៉ាឡេស៊ី កាល​ពី​ថ្ងៃ​ទី​១៣ ខែ​កុម្ភៈ ឆ្នាំ​២០១៧ ជាមួយ​នឹង​ភ្នាក់ងារ​សរសៃប្រសាទ VX ។ 

កាសែត វ៉ល ស្ទ្រីត ដ្យឺណល កាលពីថ្ងៃទី ១០ ខែមិថុនា ឆ្នាំ ២០១៩ បានរាយការណ៍ថា អតីតមន្ត្រីអាមេរិក បានបញ្ជាក់ថា លោក គីម ជុងណាំ គឺជាប្រភព សុី-អាយ-អេ

។
គីម ជុងអ៊ុន

រូបភាពតូច|លោក គីម ជុងអ៊ុន
គីម ជុងអ៊ុន (កូរ៉េ៖ 김정은; កើត ៨ មករា ១៩៨៣) គឺជាអ្នកនយោបាយកូរ៉េខាងជើងដែលបម្រើការជាមេដឹកនាំកំពូលនៃកូរ៉េខាងជើងចាប់តាំងពីឆ្នាំ២០១១ និងជាប្រធាននៃគណបក្សពលករកូរ៉េចាប់តាំងពីឆ្នាំ២០១២ ។ គាត់ជាកូនទីពីររបស់លោក គីម ជុងអ៊ីល ដែលជាមេដឹកនាំកំពូលទីពីររបស់កូរ៉េខាងជើងចាប់ពីឆ្នាំ១៩៩៤ ដល់
ឆ្នាំ​២០១១ និងអ្នកស្រី កូ យ៉ុងហ៊ី​ ។ លោកក៏ជាចៅប្រុសរបស់លោក គីម អ៊ីលស៊ុង ដែលជាអ្នកស្ថាបនិកនិងជាមេដឹកនាំកំពូលទីមួយនៃកូរ៉េខាងជើងចាប់តាំងពីការស្ថាបនាឡើងនៃប្រទេសនៅឆ្នាំ១៩៤៨ រហូតដល់ពេលដែលលោកស្លាប់ក្នុងឆ្នាំ១៩៩៤ ។ 

ចាប់ពីចុងឆ្នាំ២០១០ មក លោកគីម ត្រូវបានគេមើលឃើញថាជាអ្នកស្នងតំណែងដឹកនាំប្រទេសកូរ៉េខាងជើង។  បន្ទាប់ពីការស្លាប់របស់ឪពុករបស់គាត់នៅក្នុងខែធ្នូ ឆ្នាំ២០១១ ទូរទស្សន៍រដ្ឋបានប្រកាសថាលោកជា "អ្នកស្នងបន្តវេនតំណែងដ៏អស្ចារ្យនេះ" ។  លោកកាន់តំណែងជាអគ្គលេខាធិការគណបក្សពលករកូរ៉េ និងជាប្រធានកិច្ចការរដ្ឋ។  លោកក៏ជាសមាជិកនៃគណៈប្រធាននៃការិយាល័យនយោបាយពលករកូរ៉េ ដែលជាស្ថាប័នធ្វើការសម្រេចចិត្តខ្ពស់បំផុត។  នៅខែកក្កដា ឆ្នាំ២០១២ លោកត្រូវបានដំឡើងឋានៈជាសេនាប្រមុខខ្ពស់បំផុតក្នុងជួរកងទ័ពប្រជាជនកូរ៉េ ដោយបានបង្រួបបង្រួមតំណែងរបស់គាត់ជាមេបញ្ជាការកំពូលនៃកងកម្លាំងប្រដាប់អាវុធ។  ប្រព័ន្ធផ្សព្វផ្សាយរដ្ឋរបស់កូរ៉េខាងជើង តែងតែហៅលោកថាជា "សមមិត្តជាទីគោរព គីម ជុងអ៊ុន" ឬ "សេនាប្រមុខ គីម ជុងអ៊ុន"។  គាត់បានលើកកម្ពស់គោលនយោបាយរបស់យ៉ុងជីន ស្រដៀងទៅនឹងគោលនយោបាយរបស់លោកគីម អ៊ីលស៊ុង ពីទសវត្សរ៍ឆ្នាំ១៩៦០ ដោយសំដៅទៅលើការអភិវឌ្ឍន៍ដំណាលគ្នាទាំងសេដ្ឋកិច្ច និងកម្មវិធីអាវុធនុយក្លេអ៊ែររបស់ប្រទេស។
គីម ទិត្យសុវឌ្ឍនៈ

គីម ទិត្យវឌ្ឍនៈ (អង់គ្លេស៖ Kim Titsovathanak) គឺជាអ្នកហាត់ គុនល្បុក្កតោ ។ លោក​បាន​តំណាង​ឲ្យ ​ប្រទេស​កម្ពុជា ​ក្នុង​ការ​ប្រកួត ​គុន​ល្បុក្កតោ ​ក្នុង ​ព្រឹត្តិការណ៍​កីឡា​អាស៊ី​អាគ្នេយ៍​ឆ្នាំ​២០២៣ ។
គីម ទិត្យសុវឌ្ឍនៈ: ជីវិតផ្ទាល់ខ្លួន

ជីវិតផ្ទាល់ខ្លួន 
ទិត្យសុវឌ្ឍនៈ ជា​កូន​ប្រុស​របស់​កីឡាករ​បាល់ទាត់​ចូល​និវត្តន៍ ហុក សុចិត្រា និង​ជា​ចៅ​ប្រុស​របស់​គ្រូ​គុន​ល្បុក្កតោ ហុក ឈាងគីម ។
គីម ទិត្យសុវឌ្ឍនៈ: អាជីព

អាជីព 
គាត់បានចាប់ផ្តើមរៀនក្បាច់គុនបុរាណខ្មែរ គុនល្បុក្កតោ តាំងពីគាត់នៅក្មេង ហើយបានបង្ហាញខ្លួនក្នុងការប្រកួតកីឡាជាតិលើកទី១របស់កម្ពុជាក្នុងឆ្នាំ ២០១៦។
គីម ទិត្យសុវឌ្ឍនៈ: សមិទ្ធផល

សមិទ្ធផល 
+គុនល្បុក្កតោ ហ្គេមអាស៊ីអាគ្នេយ៍ ឆ្នាំ កន្លែង មេដាយ វិញ្ញាសា ២០២៣ ភ្នំពេញ25x25ភីកសែល ឯកត្តជន
គីម យ៉ូចុង

គីម យ៉ូចុង (   ;  កើតថ្ងៃទី 26 ខែកញ្ញា ឆ្នាំ 1987) ជាអ្នកនយោបាយ និងអ្នកការទូតកូរ៉េខាងជើង បម្រើការជាអនុប្រធាននាយកដ្ឋាននៃនាយកដ្ឋាន ផ្សព្វផ្សាយ និងព័ត៌មាន នៃ គណបក្សពលករកូរ៉េ ( WPK )។ នាងក៏បានបម្រើការជាសមាជិកជំនួសនៃ ការិយាល័យនយោបាយនៃគណបក្សពលករកូរ៉េ ពីឆ្នាំ 2017 ដល់ឆ្នាំ 2019 និងម្តងទៀតពីឆ្នាំ 2020 ដល់ឆ្នាំ 2021។ ចាប់តាំងពីខែកញ្ញា ឆ្នាំ 2021 នាងក៏បានបម្រើការជាសមាជិកនៃ គណៈកម្មាការកិច្ចការរដ្ឋនៃប្រទេសកូរ៉េខាងជើង  ជាស្ត្រីតែមួយគត់នៅក្នុងក្រុមនេះ។ 

អ្នកស្រី គឺជាកូនពៅរបស់មេដឹកនាំកំពូលទីពីររបស់កូរ៉េខាងជើង គីម ចុងអ៊ីល និងជាប្អូនស្រីរបស់ គីម ជុងអ៊ុន ដែលជា មេដឹកនាំកំពូល បច្ចុប្បន្ន និង ជាអគ្គលេខាធិការបក្សពលករកូរ៉េ ហើយត្រូវបានអ្នកអត្ថាធិប្បាយមួយចំនួនចាត់ទុកថាជាអ្នកស្នងតំណែង។
គីមឈី

thumb|គីមឈី
គីមឈី () គឺជាម្ហូបអាហារប្រពៃណីកូរ៉េដែលផ្សំឡើងអំពីបន្លែ ជាមួយនឹងម្ទេស។ អាហារនេះភាគច្រើនធ្វើអំពីស្ពៃចិន ឆៃថាវ ខ្ទឹមស ម្ទេសក្រហម ខ្ទឹមបារាំង បង្គា ខ្ញី អំបិល និងស្ករស។

គីមឈី ជាទូទៅ អាចនឹងមានរសជាតិខ្លាំងសម្រាប់អ្នកបរិភោគក្រៅពីជនជាតិកូរ៉េ។ គីមឈី មានច្រើនប្រភេទ ហើយត្រូវបានបរិភោគគ្រប់ពេលបាយ។  គីមឈីជាប្រភេទអាហារជ្រក់ ដែលត្រូវបានរក្សាទុកយ៉ាងយូរ ហើយនឹងមិនងាយខូចឡើង។ ប៉ុន្តែបានទុកចោលក្រោមពន្លឺថ្ងៃ ឬក្នុងអាកាសធាតុក្ដៅ វាអាចប្រែរសជាតិទៅជាជូរខ្លាំង ហើយពិបាកក្នុងការទទួលទាន។ នៅប្រទេសកូរ៉េ ទោះបីជានៅទីណា ក៏យើងអាចប្រទះឃើញធុងគីមឈីគ្រប់ជាកន្លែង។
គីមឈី: វិធីធ្វើ

វិធីធ្វើ 

The most common variety of kimchi is made from cabbage, radish, garlic, red pepper, salt and sugar. The cabbage is soaked in salt water for a few hours. Coarse rock salt is then rubbed in between the leaves of the cabbage. Red peppers are also rubbed in and most kimchi has a lot of pepper in it.

The radish is usually cut into long thin strips and added to the mix. A little sugar is added to help the fermentation process along much in the same way beer is made.

The amounts of each ingredient vary between the type of kimchi you are making and the personal taste of the maker. Most kimchi has a special taste with shrimp or fish.

The kimchi is allowed to ferment for a period of time, usually outdoors in a large kimchi pot. It is also quite common for these pots to be buried under ground. Kimchi can be kept for a long time and does not go bad. Koreans make kimchi with their families in December.

Category:ម្ហូបអាហារកូរ៉េ
គីមីវិទ្យា: សេចក្តីផ្តើម

សេចក្តីផ្តើម
គីមីវិទ្យា​ជាមុខវិជ្ជា​ដែល​ចាត់ចូល​ក្នុង​ប្រភេទវិទ្យាសាស្ត្រពិត​និង​ជាមុខវិជ្ជា​ដែលសិក្សា​អំពី​ លក្ខណៈ ក៏ដូចជា បម្លាស់ប្តូរ នៃរូបធាតុផ្សេងៗ នៅក្នុង​សកលលោកទាំងមូល។ ក៏ព្រោះតែ​ចំណេះដឹង​គីមីវិទ្យា តែងតែត្រូវ​គេប្រើរួមជាមួយ ចំណេះដឹងផ្សេងៗ​ទៀតដើម្បី បង្កើតនូវអ្វីថ្មីៗផ្សេង គេបានឲ្យឈ្មោះមួយ​សម្រាប់ វាថា វិទ្យាសាស្រ្តស្នូល។ គីមីវិទ្យា​​ជា​មុខវិជ្ជាដែលធ្វើការសិក្សា​លម្អិត​ទៅលើ សមាសភាព ទម្រង់ មុខងារ និង សកម្មភាព​ក្នុង ប្រតិកម្មគីមី មួយ របស់រូបធាតុ​ទាំងឡាយនោះ។ ដោយសារ គីមីវិទ្យា មានអាយុកាល យូរមកហើយ មុខវិជ្ជានេះមានភាពទូលំទូលាយយ៉ាងខ្លាំង ហើយ​ភាពទូលំទូលាយ​នេះបាន​ជម្រុញ​ឲ្យ មាន​ការចែកការសិក្សាលម្អិត ទៅតាម អនុផ្នែក សំខាន់ៗ​ជាច្រើន ដូចមានរៀបរាប់ ខាងក្រោម៖
 គីមីវិភាគ (Analytical Chemistry)
 គីមីសរីរាង្គ (Organic Chemistry)
 គីមីអសរីរាង្គ (Inorganic Chemistry)
 គីមីរូបវន្ត (Physical Chemistry)
 ជីវគីមីសាស្ត្រ (Biochemistry)

អនុផ្នែកទាំងនេះ ក៏អាចចែកមានជាអនុផ្នែកបន្តបន្ទាប់ទៀតផងដែរដែលមានដូចជា៖

 គីមីភាគល្អិត (ឬ គីមីណានូ) (Nanochemistry)
 គីមីសម្ភារៈ (Material Chemistry|Material)
 គីមីប្រសាទ (Neuro Chemistry)
 គីមីបរមាណូ (នុយក្លេអ័រ) (Nuclear Chemistry)
 គីមីទ្រឹស្តី (Theoretical Chemistry)
គីមីវិទ្យា: សារៈសំខាន់នៃគីមីវិទ្យា

សារៈសំខាន់នៃគីមីវិទ្យា
ចំណេះដឹង​ផ្នែកគីមីវិទ្យា​មានសារៈសំខាន់​ដូចទៅនឹង​ចំណេះដឹង​នៃមុខវិជ្ជាវិទ្យាសាស្រ្តផ្សេងៗ​ដែរ ព្រោះ​វិទ្យាសាស្រ្ត​ទាំងអស់​មិនថា រូបវិទ្យា គណិតវិទ្យា ជីវវិទ្យា ឬ មុខវិជ្ជាផ្សេងៗទេ គឺសុទ្ធតែមាន​ទំនាក់ទំនងគ្នា​។ ផ្នែកទាំងនោះ​ត្រូវការគ្នាដើម្បី អភិវឌ្ឍទៅមុខ និង ឈាន​ទៅរករបកគំហើញ​នានា។ ទោះជាយ៉ាងនេះក៏ដោយ ចំណេះដឹង​ផ្នែកគីមីវិទ្យា ជាគោល​នៃរបកគំហើញ ក្នុងផ្នែក ឱសថ ចំណីអាហារ និង សម្ភារៈ​ប្រើប្រាស់​រាល់ថ្ងៃ។ ចំណេះដឹង​នេះផង​ដែរ​ក៏អាចឲ្យ​បុគ្គល​ស្គាល់​នូវ​អ្វី ដែលមាន ឬ គ្មាន អត្ថប្រយោជន៍សម្រាប់ សុខភាពខ្លួនព្រោះ​នៅក្នុង សារពាង្គកាយ​របស់មនុស្សរាល់គ្នា​សុទ្ធតែ មានប្រតិ្តកម្មគីមី រាប់ម៉ឺនប្រត្តិកម្មកើតឡើងជា រៀងរាល់នាទី។ ចំណេះដឹង​នេះផងដែរ​ក៏អាចធ្វើ​ឲ្យមនុស្សជាតិ​អាចស្គាល់​នូ​វ​អ្វីៗ​ជុំវិញខ្លួន​ដែលអនុញ្ញាត​ឲ្យមនុស្សអាច​ប្រើប្រាស់​ អ្វីទាំងនោះ​ឲ្យមាន​ប្រយោជន៍ និង ជៀសវាង​ការប្រើប្រាស់​ដែលអាចនាំមកនូវ​ភាពវិនាសហិនហោច ឬ វិនាសកម្មផ្សេងៗ​ដោយអចេតនា។

ចំណាត់ថ្នាក់ក្រុម:វិទ្យាសាស្រ្តពិត
ចំណាត់ថ្នាក់ក្រុម:គីមីវិទ្យា
គីមីអសរីរាង្គ

គីមីអសរីរាង្គ () គឺជាផ្នែកមួយនៃគីមីវិទ្យាដែលសិក្សាអំពីលក្ខណៈសម្បត្តិនិងប្រតិកម្ម​គីមីរបស់សមាសធាតុអសរីរាង្គ ។
គឹកឫទ្ធិ៍ ប្រាមោជ

ម៉មរាជវង្សគឹកឫទ្ធិ៍ ប្រាមោជ (   អានថា៖ ឃុករិត ប្រាម៉ូច  ;កើតថ្ងៃទី២០ ខែមេសា ឆ្នាំ១៩១១ ដល់ថ្ងៃទី៩ ខែតុលា ឆ្នាំ១៩៩៥) គឺជា អ្នកនយោបាយថៃ អ្នកនិពន្ធ អ្នកប្រាជ្ញ និង សាស្រ្តាចារ្យ ។ លោក​ជា​ប្រធានសភាតំណាងប្រទេសថៃ ​ចន្លោះ​ឆ្នាំ១៩៧៣ ដល់ឆ្នាំ១៩៧៤។ លោកគឺជា នាយករដ្ឋមន្ត្រីទី១៣នៃប្រទេសថៃ ដែលបម្រើការនៅក្នុងតំណែងពីឆ្នាំ១៩៧៥ ដល់ឆ្នាំ១៩៧៦ រវាងបងប្រុសរបស់លោកគឺសេនីយ៍ ប្រាមោជ និងជា​ចៅ​ទួត​របស់​ព្រះបាទពុទ្ធលើសឡានភាល័យ (រាមាទី២) លោកជាសមាជិកនៃរាជវង្សថៃ។ លោកក៏បានពិពណ៌នាអំពីនាយករដ្ឋមន្រ្តីនៃប្រទេសសាខាន់បែបប្រឌិតនៅក្នុងភាពយន្ដឆ្នាំ១៩៦៣ រឿងភាពដ៏អាក្រក់នៃជនអាមេរិកកាំង(The Ugly American) សម្តែងជាមួយលោក ម៉ាឡុន ប្រេនដូ។
គឹម តុក​ចើង

គឹម​ តុក​ចើង205px|គឹម​ តុក​ចើងព័ត៌មាន​មួយ​ចំនួនព្រះនាម គឹម​ តុក​ចើងព្រះនាមក្រៅ កន្តធម្មោប្រសូត ថ្ងៃសុក្រ ០៥រោច ខែកក្តិក ឆ្នាំជូតអដ្ឋស័ក ព.ស.២៤៧៩ ត្រូវនឹងថ្ងៃទី ១៥ ខែវិច្ឆិកា គ.ស. ១៩៣៥ ទីកន្លែងប្រសូត ភូមិដំបងពាក់ ឃុំរំដួលស្រុក ថ្កូវ ខេត្តព្រះត្រពាំងឋានៈអតីតព្រះមេគណខេត្តព្រះត្រពាំងសុគតថ្ងៃព្រហស្បតិ៍ ០២ រោច ខែមិគសិរ ឆ្នាំ ខាល អដ្ឋស័ក ព.ស.២៥៣០ត្រូវនឹងថ្ងៃទី ១៨ ខែធ្នូ ឆ្នាំ ១៩៨៦ (ព្រះជន្ម ៥១ វស្សា)កន្លែង​សុគតក្នុងពន្ធនាគារ ខេត្តព្រះត្រពាំង
ព្រះពុទ្ធឃោសាចារ្យ គឹម តុក ចើង (កន្តធម្មោ) អតីតព្រះមេគណខេត្តព្រះត្រពាំង ។ ព្រះអង្គប្រសូត ថ្ងៃសុក្រ ០៥ រោច ខែកក្តិក
ឆ្នាំ ជូតអដ្ឋស័ក ព.ស.២៤៧៩ ត្រូវនឹង ថ្ងៃទី ១៥ ខែវិច្ឆិកា គ.ស.១៩៣៥ ។
សុគតនៅក្នុងពន្ធនាគារ ខេត្តព្រះត្រពាំង នៃបក្សកុម្មុយនិស្តយួននាថ្ងៃទី ១៨ ខែ ធ្នូ  ឆ្នាំ ១៩៨៦ (ព្រះជន្ម ៥១ វស្សា) ។
គឹម តុក​ចើង: ប្រវត្តិ

ប្រវត្តិ 

ព្រះពុទ្ធឃោសាចារ្យ គឹម តុក ចើង (កន្តធម្មោ) ប្រសូតថ្ងៃសុក្រ ០៥
រោច ខែកក្តិក ឆ្នាំជូតអដ្ឋស័ក ព.ស.២៤៧៩ ត្រូវនឹងថ្ងៃទី ១៥ ខែវិច្ឆិកា
គ.ស. ១៩៣៥ នៅភូមិដំបងពាក់ ឃុំរំដួលស្រុក ថ្កូវ ខេត្តព្រះត្រពាំង ។
ពេលធំដឹងក្តី្ត ម្តាយឪពុកបាននាំចូលទៅនៅវត្តសុវណ្ណទេព្វីឯកវិមលារាម
(ដំបងពាក់) ដើម្បីសិក្សាអក្សរសាស្ត្រខ្មែរ និងសាងផ្នួស ។ ក្រោយពី
បានសាងផ្នួសព្រះអង្គបានព្យាយាមសិក្សាពីអក្សរសាស្ត្រខ្មែរនិង ធម៌
អាថ៌គម្ពីរដីកា នៅក្នុងព្រះពុទ្ធសាសនាឥតមានល្អៀង ។
គឹម តុក​ចើង: ចំណេះដឹងផ្នែកព្រះពុទ្ធសាសនា

ចំណេះដឹងផ្នែកព្រះពុទ្ធសាសនា 

យោងតាមសៀវភៅបញ្ហាបឋមកឋិនដែលព្រះអង្គបានរៀបរៀងនាឆ្នាំ ១៩៧១ បានកំណត់ខ្លួនព្រះអង្គផ្ទាល់ថាមហាបរិយត្តិធម្មឯក ។
គឹម តុក​ចើង: ជីវិតបដិវត្តន៍

ជីវិតបដិវត្តន៍ 

ឆ្នាំ ១៩៦៥ ព្រះអង្គបានចូលជាសមាជិកនៃបក្សកុម្មុយនិស្តយួនដើម្បី ធ្វើបដិវត្តន៍ដេញកងទ័ពអាមេរិចកាំង និងយួនសេរីចេញពីដែនដី 
កម្ពុជាក្រោម ។
គឹម តុក​ចើង: ចលនាអក្សរសាស្ត្រខ្មែរ

ចលនាអក្សរសាស្ត្រខ្មែរ 

នៅឆ្នាំ ១៩៧៦ ព្រះអង្គបានទទួលនាទីជាព្រះមេគណ ខេត្តព្រះត្រពាំងក្រោយពីកងទ័ពអាមេរិចបានដកចេញពីដែនដីកម្ពុជាក្រោម និងរបបយួន
សេរីត្រូវបានដួលរលំនាថ្ងៃទី ៣០ ខែមេសា ឆ្នាំ ១៩៧៥ ។ ការតស៊ូរបស់ព្រះអង្គជាមួយបក្សកុម្មុយនិស្តយួនរំពឹងថានឹងធ្វើឲ្យខ្មែរក្រោមរួចផុតពី
អាណានិគមតែក្រោយពីអាមេរិចកាំង និងរបបយួនសេរីត្រូវបានដួលរលំហើយនោះ យួនកុម្មុយនិស្តខាងជើងបានចូលត្រួតត្រាខ្មែរក្រោមវិញ
យ៉ាងឃោរឃៅ ។ ក្នុងពេលដែលព្រះអង្គបានទទួលនាទីជាព្រះមេគណខេត្តនោះបានចលនាឲ្យព្រះសង្ឃនិងប្រជាពលរដ្ឋខ្មែរក្រោមនៅតាមវត្ត
អារាមនានាទូទាំងខេត្តខិតខំរៀនសូត្រអក្សរសាស្រ្តខ្មែរដោយមានសាលាពីថ្នាក់បឋមសិក្សារហូតដល់ថ្នាក់គរុកោសល្យដែលធ្វើឲ្យសន្ទុះនៃ
វប្បធម៌ខ្មែរមានការរីកចម្រើនគួរឲ្យកត់សម្គាល់ ។
គឹម តុក​ចើង: ការរងទារុណកម្មក្នុងគុកបក្សកុម្មុយនិស្តយួន

ការរងទារុណកម្មក្នុងគុកបក្សកុម្មុយនិស្តយួន 

 ថ្ងៃទី (១៣ ខែវិច្ឆិកា ឆ្នាំ ១៩៨៤ ?) ព្រះអង្គត្រូវបានបក្សកុម្មុយនិស្ត យួនចាប់ដាក់ពន្ធនាគារដោយចោទពីបទកាសេ ៥០ ( KC 50) ថា​ព្រះអង្គ​ជា​អ្នក​បំបះ​បំបោ​ប្រឆាំង​​រដ្ឋាភិបាលបក្សកុម្មុយនិស្តយួន ។
 ថ្ងៃព្រហស្បតិ៍ ០២ រោច ខែមិគសិរ ឆ្នាំ ខាល អដ្ឋស័កព.ស.២៥៣០ត្រូវនឹងថ្ងៃទី ១៨ ខែធ្នូ ឆ្នាំ ១៩៨៦ ព្រះអង្គបានសុគតនៅក្នុងគុកបក្ស
កុម្មុយនិស្តយួននា ខេត្តព្រះត្រពាំង (Tỉnh Cửu Long) ដោយ ការធ្វើឃាតពីសំណាក់អាជ្ញាធរអាណានិគមបក្សកុម្មុយនិស្តយួន ។
ព្រះអង្គរងទារុណកម្មនៅក្នុងពន្ធនាគារយួនអស់រយៈពេលពីរឆ្នាំ មួយខែប្រាំថ្ងៃ ( ១៣ វិច្ឆិកា ១៩៨៤ ដល់ ១៨ ធ្នូ ១៩៨៦ ) ។
គឹម តុក​ចើង: ការសុំទោសពីសំណាក់អាជ្ញាធរអាណានិគមបក្សកុម្មុយនិស្តយួន និងសំណងទៅលើជីវិតព្រះអង្គ

ការសុំទោសពីសំណាក់អាជ្ញាធរអាណានិគមបក្សកុម្មុយនិស្តយួន និងសំណងទៅលើជីវិតព្រះអង្គ 

ក្រោយពីបានធ្វើឃាតព្រះអង្គឲ្យសុគតនៅក្នុងពន្ធនាគារពួកយួនកុម្មុយនិស្ត បានសុំទោសដល់ព្រះសង្ឃប្រជាពលរដ្ឋខ្មែរក្រោមនិងក្រុមគ្រួសារ
ព្រះអង្គថា«ដោយសារបក្សកុម្មុយនិស្តយួនបានយល់ច្រឡំទៅលើព្រះអង្គ» ហើយសងទៅក្រុមគ្រួសារវិញដោយតម្លៃ ២ លានដុងនៃជីវិត 
គឹម តុក ចើង ។
គឹម តុក​ចើង: វណ្ណកម្មជាស្នាព្រះហស្ថរបស់ព្រះអង

វណ្ណកម្មជាស្នាព្រះហស្ថរបស់ព្រះអង 

ពេលដែលព្រះអង្គនៅមានព្រះជន្មនៅឡើយព្រះអង្គបានរៀបរៀងសៀវភៅស្តីពីបុណ្យកឋិនទានមួយឈ្មោះថា «បញ្ហាបឋមកឋិន» មានពីរភាគ
បាន បោះពុម្ភនាព.ស.២៥១៥ គ.ស.១៩៧១ ។

យោងតាមអារម្ភកថារបស់ព្រះអង្គដែលបានសរសេរបញ្ជាក់ពីមូលហេតុ
ដែលនាំឲ្យកើតសៀវភៅ«បញ្ហា បឋមកឋិន»នោះថា ៖ «ហេតុដែលនាំ
ឲ្យកើតសៀវភៅបញ្ហាបឋមកឋិននេះឡើង ដោយសារបញ្ជារបស់ព្រះ
ឧបជ្ឈាយ៍ ថាច់ ខ្មៅ ជាព្រះឧបជ្ឈាយ៍របស់ខ្ញុំ និងព្រះចៅអធិការ ញៀវ
កែម ព្រះអាចារ្យ វិបស្សនាកម្មដ្ឋាន ព្រះពហុសូត្រ ស៊ើង លឿង និងមន្ត្រី សង្ឃក្នុងនិគមថ្កូវទាំងមូលជាប្រធានចាត់ឲ្យខ្ញុំព្រះករុណា អាត្មាភាព
រៀបរៀង គឺចម្លងតាមក្បួនបុរាណដែលមានអក្សរថៃ (សៀម) ។ ចំពោះ
ការបរៀងនេះ ខ្ញុំព្រះករុណា អាត្មាភាព បានពឹងទៅលើព្រះមហា ហាញ់
វណ្ណជាព្រះគ្រូរបស់ខ្ញុំ និង ព្រះមហា ឡឹម សួងជាសមណាធិការ (ចាង
ហ្វាង) ព្រះមហា ឡឹម ហាយ ឲ្យជួយពិនិត្យផ្ទៀងផ្ទាត់សេចក្តីដរាបដល់
សៀវភៅនេះបានសម្រេច។ យក៏យកទៅចាត់ការបោះពុម្ភផ្សាយជាសាធា រណៈប្រយោជន៍ក្នុងសាសនមណ្ឌល» ។
គឹម តុក​ចើង: ទស្សនៈសំខាន់ៗរបស់ព្រះអង្គ

ទស្សនៈសំខាន់ៗរបស់ព្រះអង្គ 

 ទន់ភ្លន់នាំឲ្យរឹងប៉ឹង រឹងត្អឹងនាំឲ្យទន់ខ្សោយ ។
 សាមគ្គី រស់ បែកបាក់ ស្លាប់ ។
 ត្រូវធ្វើខ្លួនឲ្យដូចសត្វជីងចក់ ។
 ត្រូវធ្វើខ្លួនឲ្យដូចដើមត្រែង ។
 ចង់ចាប់ចោរត្រូវសេពគប់នឹងចោរ ។ ល។

ទោះបី ព្រះពុទ្ធឃោសាចារ្យ គឹម តុក ចើង (កន្តធម្មោ) ត្រូវបានយួន
កុម្មុយនិស្តធ្វើឃាតឲ្យសុគតទៅហើយ ក៏ដោយតែគំនិតនិងឧត្តមគតិ
របស់ព្រះអង្គឋិតនៅក្នុងសតិអារម្មណ៍របស់កូនចៅខ្មែរក្រោមគ្រប់
សម័យកាលគ្មានពេលណារសាយឡើយ ៕
គឹម សាង

គឹម​ សាង205px|គឹម​ សាងព័ត៌មាន​មួយ​ចំនួនព្រះនាម គឹម​ សាងព្រះនាមដើម ង៉ាយប្រសូត ឆ្នាំច ចត្វាស័កព.ស.២៤៦៦ គ.ស.១៩២២ទីកន្លែងប្រសូត ភូមិផ្នោដូងឃុំផ្នោដូង ស្រុកកញ្ចោងខេត្តព្រះត្រពាំងបិតាគឹម ចាន់ មាតាគឹម ធីចិបបងប្អូនបង្កើត៤ នាក់សុគត ឆ្នាំ១៩៨៩
ព្រះតេជព្រះគុណ​ធម្មវិរិយោ គឹម សាង​នាយក​សាសនា​នៃ​គណៈ​ព្រះ​ពុទ្ធសាសនា​ថេរវាទ​មជ្ឈមណ្ឌល​ព្រៃ​នគរ​និង​​ជា​​ប្រធាន​​គណៈ​​កម្មាធិការ​​កណ្តាល​​ដឹក​នាំ​ព្រះ​សង្ឃ​ខ្មែរ​ក្រោម នៅ​កម្ពុជា​ក្រោម​តស៊ូ​ទាមទារ​ឲ្យ​អាណានិគម​យួន​ផ្តល់​នាទី​ជា​ជនជាតិ​ដើម​ភាគតិច​ដល់ខ្មែរក្រោម នាឆ្នាំ ១៩៦៩ ។
ព្រះ​អង្គ​​ប្រសូតិ​ គ.ស.១៩២២ និងសុគត គ.ស. ១៩៨៩ ក្រោយ​ពី​រដ្ឋាភិបាល​យួន​បាន​ធ្វើ​ទារុណកម្ម​អស់​ពីរ​លើក​នៅ​ក្នុង​ពន្ធនាគារ ។
គឹម សាង: ប្រវត្តិ

ប្រវត្តិ 

ព្រះគុណ គឹម សាង (ធម្មវិរិយោ) ឈ្មោះធ្លាប់ហៅថាង៉ាយ ប្រសូតិ នៅក្នុងឆ្នាំចចត្វាស័ក
ព.ស.២៤៦៦ គ.ស.១៩២២ នៅភូមិផ្នោដូងឃុំផ្នោដូង ស្រុកកញ្ចោង (Tiểu Cần) ខេត្តព្រះត្រពាំង។ជាបុត្ររបស់លោក គឹម ចាន់ និង
អ្នកស្រី គឹម ធី ចិប ព្រះអង្គមានបងប្អូនបង្កើត ៤ នាក់គឺ៖
 គឹម ធី ឈិប (ស្រី)
 គឹម ធី ឆាយ (ស្រី)
 គឹម ង៉ាយ (ព្រះអង្គ)
 គឹម ង៉ែ (ប្រុស)
គឹម សាង: ការសាងផ្នួស

ការសាងផ្នួស 

ពេលធំដឹងក្តីម៉ែឳបានឲ្យទៅរៀននៅសាលាបឋមសិក្សាកំពង់ដូង។ រៀនបានបីបួនឆ្នាំក៏បានវិលមកផ្ទះជួយធ្វើការឳពុកម្តាយវិញ ។ អាយុបាន ២១ ឆ្នាំ
បានឧបសម្បទាជាភិក្ខុ នៅវត្តពោធិវង្សកំពង់ដូងឋិតនៅក្នុងស្រុកកញ្ចោង ខេត្តព្រះត្រពាំង ដែលមានព្រះមហាបរិយត្តិវិជ្ជា ថាច់ លឿក ជាព្រះ
ឧបជ្ឈាយ៍ ហើយដាក់នាមបញ្ញត្តិថា ធម្មវិរិយោ ។
គឹម សាង: ការសិក្សាអប់រំ

ការសិក្សាអប់រំ 

 ឆ្នាំកុរនព្វស័ក ព.ស.២៤៩១ គ.ស.១៩៤៧ បាននិមន្តទៅរៀននៅវត្តនិគ្រោធកំពង់ក្សាន្ត ហៅវត្តកំពង់ក្សាយស្រុកកំពង់ធំ ខេត្តព្រះត្រពាំង ។
 ឆ្នាំឆ្លូវឯកស័ក ព.ស.២៤៩៣ គ.ស.១៩៤៩ បាននិមន្តទៅបន្តការសិក្សានៅទីក្រុងភ្នំពេញ និងនៅ
 ឆ្នាំមមីឆស័ក ព.ស.២៤៩៨ គ.ស.១៩៥៤ បានប្រឡងចេញពីសាលាបាលីជាន់ខ្ពស់​នៅក្រុងភ្នំពេញព្រះរាជាណាចក្រកម្ពុជាហើយក៏បាននិមន្ត​ត្រឡប់​ទៅ​ស្រុក​កំណើត​វិញ ។
គឹម សាង: តួនាទីរបស់ព្រះអង្គក្នុងសង្គមជាតិខ្មែរក្រោម និងពុទ្ធសាសនានៅកម្ពុជាក្រោម

តួនាទីរបស់ព្រះអង្គក្នុងសង្គមជាតិខ្មែរក្រោម និងពុទ្ធសាសនានៅកម្ពុជាក្រោម 
 
ពេល​បាន​ត្រឡប់មកដល់វត្តកំណើតក្រោយពីបានបញ្ចប់ការសិក្សានៅទីក្រុងភ្នំពេញ ព្រះមហាថាច់ លឿកត្រូវជាព្រះឧជ្ឈាយ៍បានបញ្ជាឲ្យបង្រៀននៅ​ពុទ្ធិក​សិក្សា (សាលាបាលីរង ថ្នាក់ទី ១ ទី ២ និងទី ៣ ) ។
ឆ្នាំមមែសប្តស័ក ព.ស.២៤៩៩ គ.ស.១៩៥៥ ព្រះមេគណខេត្តព្រះត្រពាំង សឺង ធន ដែលមានព្រះមហាផាត់ជាលេខាធិការបានខ្នះខ្នែងបើកអនុ
វិទ្យាល័យឯកជនមួយនៅខាងលិច វត្តនិគ្រោធកំពង់ក្សាន្តឈ្មោះ « អនុវិទ្យាល័យរស្មីចរិយា»
និងបង្រៀនតាមកម្មវិធីបារាំង-ខ្មែរ សាស្ត្រាចារ្យមាន អស់ លោក ថាច់ ផែន ថាច់ ស្វី និង មហាថាច់ សាប៊ុត ។ល។អនុវិទ្យាល័យបើកបានដល់ឆ្នាំ ១៩៥៨ មាន ៤ ថ្នាក់ គឺ ថ្នាក់ទី ៧ ទី ៦ទី ៥ និង ទី ៤ មានកូនសិស្ស ចំនួន ២០០ រូប ។
អនុវិទ្យាល័យនេះត្រូវ បាន បិទទ្វារនៅឆ្នាំ ១៩៥៨គឺជាខែដែលប្រធានាធិបតីយួនឈ្មោះ ង៉ោ
ឌិញ យ៉េម ប្រកាសបិទអក្សរខ្មែរទូទាំងប្រទេសនៅតាមសាលាសាធារណៈ ។
ឆ្នាំខាលចត្វាស័កព.ស.២៥០៦ គ.ស.១៩៦២ព្រះ
អង្គបានទទួលនាទីជាអាគាធិការពុទ្ធិកគរុសល្យ
មានការិយាល័យនៅវត្តចន្ទរង្សី ទីក្រុងព្រៃនគរ ។
ថ្ងៃសុក្រ ១២ រោច ខែមិគសិរ ឆ្នាំ ថោះបញ្ច ស័ក
ព.ស.២៥០៧ ត្រូវនឹងថ្ងៃទី ១៣ ខែធ្នូ គ.ស. ១៩៦៣
មហាសន្និបាតទូទៅនៅកម្ពុជាក្រោម បានប្រារព្ធ
ឡើងនៅវត្តចន្ទរង្សីទីក្រុងព្រៃនគរដើម្បីជ្រើស
តាំងថ្នាក់ដឹកនាំគណៈពុទ្ធសាសនាថេរវាទ ។
លទ្ធផលនៃការបោះឆ្នោតមានដូចតទៅ៖
ក្រុមវិនយធរ និង ក្រុមប្រឹក្សា
 ព្រះគ្រូ ឡឹម អែម (ឃ្លាំង)
 ព្រះគ្រូ ថាច់ ងោស (ព្រះត្រពាំង)
នាយកសាសនា
 ព្រះធម្មវិរិយោ គឹម សាង (ព្រះត្រពាំង)
នាយកសាសនារង
 ព្រះតេជព្រះ យ៉ាញ បាវ (ក្រមួនស)
 ព្រះតេជព្រះគុណ ថាច់ ពេច (ឃ្លាំង)
អគ្គពិនិត្យ
 ព្រះតេជព្រះគុណ ថាច់ គង់ (ព្រះត្រពាំង)
ប្រធានខាងគ្រហស្ថ
 លោក សឺង ថាយ ង្វៀង (ព្រះត្រពាំង)
អនុប្រធាន
 លោក ថាច់ សង្ហា
អគ្គលេខាធិការ
 សឺង ម៉ី ហៅ មហា ផាត់
អគ្គពិនិត្យ
 ថាច់ ខេមរិន្ទ
គឹម សាង: ការតស៊ូដើម្បីសិទ្ធិសេរីភាពជូនខ្មែរក្រោម

ការតស៊ូដើម្បីសិទ្ធិសេរីភាពជូនខ្មែរក្រោម 

ថ្ងៃព្រហស្បតិ៍ ៣ កើត ខែអស្សុជ ឆ្នាំ ច សំរឹទ្ធិ ស័ក
ព.ស.២៥០២ ត្រូវថ្ងៃទី ១៦ តុលា គ.ស.១៩៥៨
បណ្ឌិត សឺង ង៉ុក ថាញ់ បានបង្កើតចលនាខ្មែរសេរី
នៅភូមិធំ ខេត្តនាគគិរី កម្ពុជាក្រោម មានគ្នាប្រ
ហែល ១៤០ នាក់ ។ ពេលនោះ ព្រះមហាធម្មវិរិយោ
គឹម សាង ឬ អាចារ្យ ង៉ាយ បានទទួល ងារជា
ឃោសនិកនៃចលនាខ្មែរសេរីប្រចាំខេត្តព្រះត្រពាំង ។
ថ្ងៃទី ២៥ ខែតុលា ឆ្នាំ ១៩៦៩ព្រះអង្គបាន ទទួល
ទីជាព្រះប្រធាន គណៈកម្មាធិការកណ្តាល
ដឹកនាំព្រះសង្ឃខ្មែរកំណើតនៅយួនខាងត្បូង
តស៊ូទាមទារដើម្បីរក្សានូវនាទីជាជនជាតិភាគតិច ។
ចាប់ពីថ្ងៃទី ១៨ ដល់ថ្ងៃទី ២៤ ខែវិច្ឆិកា ឆ្នាំ ១៩៦៩
ព្រះអង្គបានចលនាឲ្យមានការធ្វើបាតុកម្មនៅ
ទីក្រុងព្រៃនគរ ដែលមានការចូលរួមពីព្រះសង្ឃ
ខ្មែរក្រោម និមន្តមកពីខេត្តនានាទូទាំងដែនដី
កម្ពុជាក្រោម ដើម្បីទាមទារឲ្យរដ្ឋាភិបាលយួន
សេរីផ្តល់តួនាទីជាជនជាតិភាគតិចដល់ខ្មែរ
ក្រោម ។ ល ។
គឹម សាង: កិច្ចការអន្តរជាតិ

កិច្ចការអន្តរជាតិ 

ព.ស.២៥១០គ.ស.១៩៦៦ ព្រះអង្គតំណាង
ឲ្យគណៈពុទ្ធសាសនាថេរវាទបានចូលរួម
មហាសន្និបាតពុទ្ធសាសនាពិភពលោក
នៅទីក្រុងកូឡូមបួ នៃប្រទេសសិរីលង្កា ។
នៅក្នុងមហាសន្និបាតនេះ ព្រះធម្មវិរិយោ
គឹម សាង បានប្រកែកយកឈ្នះព្រះសង្ឃ
ពុទ្ធសាសនាមហាយានជនជាតិយួន
ឈ្មោះ ថិត ហូ យ៉ាក (Thịch Hộ Giác)
អំពីនាមស័ព្ទ «គណៈពុទ្ធ សាសនាថារវាទ» ។
ហើយក៏បានធ្វើទស្សនកិច្ចជាផ្លូវការនៅបណ្តា
ប្រទេសកាន់ព្រះពុទ្ធសាសនាមួយចំនួនដូចជា
កូរ៉េខាងត្បូង ,ជប៉ុន, តៃវ៉ាន់, ឥណ្ឌា, នេប៉ាល, ភូមា,
ម៉ាឡេស៊ី, សឹង្ហបូរី ហើយនិងបានចូលរួមមហាសន្និ
បាតលើកទី ៥ នៃពុទ្ធិកសមាគម ពិភពលោក
នៅក្រុងឈៀងម៉ៃ ប្រទេសសៀម ។
គឹម សាង: ព្រះអង្គសុគតដោយជាប់គុកពីរលើក

ព្រះអង្គសុគតដោយជាប់គុកពីរលើក 

លើកទីមួយអស់ ៥ ឆ្នាំ ពីថ្ងៃទី ២៦ ខែតុលា ឆ្នាំ
១៩៧៥ ដល់ ថ្ងៃទី ២៦ ខែមិថុនា ឆ្នាំ ១៩៨០
បានត្រ ឡប់មកដល់វត្តកំណើតក្រោយចេញពីគុក ។
លើកទីពីរពីឆ្នាំ ១៩៨៥ ដល់ ខែធ្នូ ឆ្នាំ១៩៨៧
យួនបាន ចាក់ថ្នាំឲ្យព្រះអង្គឡប់សតិ ។ ព្រះអង្គសុគត
ថ្ងៃព្រហស្បតិ៍ ១២ រោច ខែបុស្ស ឆ្នាំរោង សំរឹទ្ធិស័ក
ព.ស. ២៥៣២ ត្រូវនឹងថ្ងៃទី ០២ ខែកុម្ភៈ ឆ្នាំ ១៩៨៩ ៕
គឹម សុខា

អ្នកនយោបាយប្រាកដនិយមរូបភាពតូច|រូបថតលោក កឹម សុខាប្រធានគណបក្សសង្រ្គោះជាតិឈ្មោះកឹម សុខាថ្ងៃខែឆ្នាំកំណើត២៧ មិថុនា ១៩៩៦ទីកន្លែងកំណើត ឃុំ​ឧត្ដម​សូរិយា ត្រាំកក់ តាកែវសញ្ជាតិខ្មែរ ឪពុក ជនជាតិខ្មែរម្តាយ ជនជាតិខ្មែរកម្រិតវប្បធម៌អនុបណ្ឌិត​វិទ្យាសាស្ត្រ ភរិយា ១/កូនស្រី ២ នាក់សាសនា ព្រះពុទ្ធសាសនាមុខរបរ អ្នកនយោបាយ គណបក្ស គណបក្សសង្រ្គោះជាតិ ២០១៧តំណែង អ្នកទោសនយោបាយគណបក្សនយោបាយ ប្រជាធិបតេយ្យសេរី

កឹម សុខា កើត​នៅ​ថ្ងៃ​ទី២៧ ខែ​មិថុនា ឆ្នាំ​១៩៥៣ ក្នុងគ្រួសារខ្មែរ នៅ​ឃុំ​ឧត្ដម​សូរិយា, ស្រុក​ត្រាំ​កក់, ខេត្ត​តាកែវ។ គាត់ជានយោបាយខ្មែរ កន្លងមកជាប្រធានគណបក្សសិទ្ធិមនុស្សកម្ពុជា , បន្ទាប់មកអនុប្រធានគណបក្សសង្គោះជាតិ​,នឹងចុងក្រោយក្លាយជាប្រធានគណបក្សសង្រ្គោះជាតិ​ ។ បច្ចុប្បន្ន​កំពុងជាប់ឃុំឃាំងនៅក្នុងផ្ទះ ដោយតុលាការកម្ពុជាកាត់ទោសពីបទឃុបឃិតជាមួយបរទេស(ក្បត់ជាតិ) ដែលមហាជនចាត់ទុកថា ជារឿងនយោបាយ ​។
គឹម សុខា: ការ​សិក្សា

ការ​សិក្សា 

១៩៨១ – ១៩៨៧ : អនុបណ្ឌិត​វិទ្យាសាស្ត្រ សាកលវិទ្យាល័យ Praque Chemistry Technology សាធារណ​រដ្ឋ​ឆែក
១៩៧៣ – ១៩៧៥ : មហា​វិទ្យាល័យ​នីតិសាស្ត្រ និង​វិទ្យាសាស្ត្រ​សេដ្ឋកិច្ច ឆ្នាំ​ទី​២
១៩៧០ – ១៩៧៣ : សញ្ញាប័ត្រ​មធ្យមសិក្សា​កម្រិត​២ វិទ្យាល័យ​បឹង​កក់ (ទួល​គោក)
គឹម សុខា: តំណែង​នានា

តំណែង​នានា

២០១៤ – ២០១៥  : អនុ​ប្រធាន​ទី​១​រដ្ឋសភា​ជាតិ
២០១២ – ២០១៣ : អនុ​ប្រធាន​គណបក្ស​សង្គ្រោះ​ជាតិ
២០០៧ – ២០១២ : បង្កើត និង​ជា​ប្រធាន​គណបក្ស​សិទ្ធិ​មនុស្ស ​តំណាងរាស្ត្រ មណ្ឌល​កំពង់ចាមរបស់​គណៈបក្ស សិទ្ធិមនុស្ស នៅ​អាណ​ត្តិ​ទី៤ ពី​ឆ្នាំ ២០០៨ ដល់ ២០១៣ ។
២០០២ – ២០០៧ : ប្រធាន​មជ្ឈមណ្ឌល​សិទ្ធិ​មនុស្ស
១៩៩៩ – ២០០២ : សមាជិកព្រឹទ្ធសភា និង​ប្រធាន​គណៈ​កម្មការ​ទី១
១៩៩៣ – ១៩៩៨ : សមាជិករដ្ឋសភា(តំណាងរាស្រ្ត) ពីគណបក្សប្រជាធិបតេយ្យសេរីនិយមព្រះពុទ្ធសាសនា
គឹម សុខា: ជីវិត​គ្រួសារ

ជីវិត​គ្រួសារ

លោក កឹម សុខា​  រៀប​អាពាហ៍​ពិពាហ៍ជាមួយលោកស្រី តែ ច័ន្ទមនោ និង​មាន​កូន​ចំនួន​២​នាក់ គឺ​៖

កឹម មនោ​វិទ្យា
កឹម សម​ធីតា
គឹម សុខា: គណបក្សនយោបាយ

គណបក្សនយោបាយ

២០១៥ – ២០១៧ :ប្រធានគណបក្សសង្រ្គោះជាតិ
២០១៣ – ២០១៥ :អនុប្រធានគណបក្សសង្រ្គោះជាតិ
២០០៨ – ២០១២ :ប្រធានគណបក្សសិទ្ធិមនុស្ស
១៩៩៩ – ២០០២ :គណបក្សហ្វ៊ុនស៊ិនប៉ិច
១៩៩៣ – ១៩៩៩ : សមាជិកគណបក្សប្រជាធិបតេយ្យសេរីនិយមព្រះពុទ្ធសាសនា
គុណនាម

'ការជក់បារីនាំឲរាងកាយចុះស្គមនិងខ្សោយកម្លាំង។
 គុណនាមគឺជាពាក្យទាំងឡាយណាដែលបញ្ជាក់លក្ខណឲ្យនាម។  EX: ខ្ពស់ ខ្មៅ ទាប ថ្លៃ ល្អ
គុណនាម: គុណ​នាម ប្រក្រតី

គុណ​នាម ប្រក្រតី
មាន​តួនាទី​សម្រាប់ចង្អុល​បង្ហាញ សភាព​លក្ខណៈ ឬ គុណ​ភាព​របស់​មនុស្ស សត្វ និង វត្ថុ។ គុណ​នាម​ប្រក្រតី​ជា​ធាតុ​ពង្រីក​មួយ នៃ​នាម​តាម​ដោយ "ព"។
 ឧទាហរណ៍៖ ចេក​ទុំ, បន្ថលកល់់ចងើតទប់ទូលាយ, កៅ​អីបត់, អាវ​ស, សក់​ខ្លី, សម្ដី​ពីរោះ, ចរិយា​ថ្លៃ​ថ្នូរ, យុវជន​អង់​អាច, មនុស្ស​អាក្រក់, កម្លាំង​ខ្សោយ...។
ពាក្យ "ទុំ, ទូលាយ, បត់, ស, ខ្លី, ពីរោះ, ថ្លៃថ្នូរ, អង់​អាច, អាក្រក់, ខ្សោយ" សុទ្ធ​សឹង​តែ​ជា​គុណ​នាម​ប្រក្រតី ព្រោះ​វា​បញ្ជាក់​លក្ខណៈ​នៃ​នាម "ចេក, បន្ទប់, កៅអី, អាវ, សក់, សម្ដី, ចរិយា, យុវជន, មនុស្ស, កម្លាំង" ។។។។
គុណនាម: គុណ​នាម កម្មសិទ្ធិ

គុណ​នាម កម្មសិទ្ធិ
គឺ​ជា​ពាក្យ​ដែល​សម្ដែង​នូវ​ម្ចាស់​កម្មសិទ្ធិ នៃ​នាម។

ឧទាហរណ៍៖ ទោចក្រយានយន្ត​ខ្ញុំ (ស្មើ​នឹង ទោ​ចក្រយានយន្ត​របស់​ខ្ញុំ), មាតុភូមិ​យើង (ស្មើ​នឹង មាតុភូមិ​របស់​យើង), បន្ទប់​គាត់ (ស្មើ​នឹង បន្ទប់​របស់​គាត់)។
ពាក្យ "ខ្ញុំ, យើង, គាត់" ទាំង​នេះ​ហៅ​ថា គុណ​នាម​កម្ម​សិទ្ធិ។

 សម្គាល់៖ ពាក្យ​ដែល​អាច​រាប់​ជា​គុណ​នាម​កម្មសិទ្ធិ​បាន លុះ​ត្រា​តែ​វា​មាន​ទីតាំង​ស្ថិត​នៅ​ជាប់​ខាង​ស្ដាំ​នាម។ បើ​គ្មាន​ពាក្យ​នៅ​ខាង​មុខ​វា​ទេ ពាក្យ​ទាំង​នោះ​គេ​ហៅ​ថា សព្វនាម​បុរិសៈ។
គុណនាម: គុណ​នាម ចំនួន

គុណ​នាម ចំនួន
គុណ​នាម​ចំនួន ប្រើ​សម្រាប់​រាប់​ចំនួន​នៃ នាម។
 ឧទាហរណ៍៖ ខ្ញុំ​ទិញ​បាន​ចេក​១០​ផ្លែ។, ពូ​សុខ​ដឹក​គោ​១០ក្បាល​ទៅ​ស៊ី​ស្មៅ។
 ត្រង់ ១០ផ្លែ គឺ​ជា​គុណ​នាម​កំណត់​ចំនួន​នៃ ចេក, និង១០​ក្បាល គឺ​ជា​គុណ​នាម​កំណត់​ចំនួន​នៃ គោ។

គុណ​នាម​ចំនួន​ចែក​ចេញ​ជា​ពីរ​គឺ៖ គុណ​នាម ចំនួន​រាប់ និង រៀប។
ចំនួន​រាប់
ចំនួន​រាប់ គឺ​ប្រើ​នៅ​ក្នុង​របាប់​ចំនួន។ គុណ​នាម​រាប់​មាន៖ ម្នាក់, ១, ២, ៣, ៤ → ∞ ។
ចំនួន​រៀប
គេ​ប្រើ​សម្រាប់​រាប់​ឲ្យ​ដឹង​លេខ, ទី, ជាន់​ថ្នាក់, កម្រិត, ដែល​គេ​រៀប​ជា​សណ្ដាប់​ធ្នាប់។
 ឧទាហរណ៍៖ តារា រស់​នៅ​ផ្ទះ​លេខ ១១២ ជាន់​ទី២ រៀន​នៅ​ថ្នាក់​ទី៥ អង្គុយ​តុ​ទី ៣ ជាប់លេខ ១។
 ពាក្យ "លេខ​១១២, ទី២, ទី៥, ទី៣, លេខ១" ទាំង​នេះ​គឺ​ជា​ចំនួន​រៀប។

សម្គាល់៖ ជា​ធម្មតា គុណ​នាម​ចំនួន​រៀប គេ​ប្រើ​ពាក្យ លេខ ឬ ទី។ នៅ​ខាង​ស្ដាំ​ជាប់​គុណ​នាមចំនួន​គេ​ហៅ​ថា នាមរនាប់។
គុណនាម: ចំនួន​រាប់

ចំនួន​រាប់
ចំនួន​រាប់ គឺ​ប្រើ​នៅ​ក្នុង​របាប់​ចំនួន។ គុណ​នាម​រាប់​មាន៖ ម្នាក់, ១, ២, ៣, ៤ → ∞ ។
គុណនាម: ចំនួន​រៀប

ចំនួន​រៀប
គេ​ប្រើ​សម្រាប់​រាប់​ឲ្យ​ដឹង​លេខ, ទី, ជាន់​ថ្នាក់, កម្រិត, ដែល​គេ​រៀប​ជា​សណ្ដាប់​ធ្នាប់។
 ឧទាហរណ៍៖ តារា រស់​នៅ​ផ្ទះ​លេខ ១១២ ជាន់​ទី២ រៀន​នៅ​ថ្នាក់​ទី៥ អង្គុយ​តុ​ទី ៣ ជាប់លេខ ១។
 ពាក្យ "លេខ​១១២, ទី២, ទី៥, ទី៣, លេខ១" ទាំង​នេះ​គឺ​ជា​ចំនួន​រៀប។

សម្គាល់៖ ជា​ធម្មតា គុណ​នាម​ចំនួន​រៀប គេ​ប្រើ​ពាក្យ លេខ ឬ ទី។ នៅ​ខាង​ស្ដាំ​ជាប់​គុណ​នាមចំនួន​គេ​ហៅ​ថា នាមរនាប់។
គុណនាម: គុណ​នាម ចង្អុល

គុណ​នាម ចង្អុល
គឺមាន​ទី​តាំង​ស្ថិត​នៅ​ខាង​ស្ដាំ​ជាប់​នាម ឬ កន្សោម​នាម សម្រាប់​កំណត់​នាម ឬ កន្សោម​នាម នោះ។ គុណ​នាមចង្អុល​មាន​ពីរ​បែប​គឺ៖
សម្រាប់​ទី​ជិត៖ "នេះ" ជា(ឯក​វចនៈ), "ទាំង​នេះ" ជា(ពហុ​វចនៈ)។
សម្រាប់​ទី​ឆ្ងាយ "នោះ" ជា(ឯក​វចនៈ), "ទាំង​នោះ"ជា(ពហុ​វចនៈ)។
គុណនាម: គុណ​នាម សំណួរ

គុណ​នាម សំណួរ
ប្រើ​សម្រាប់​សួរ​រក​ភាព​ពិត​ប្រាកដ​នៃ​មនុស្ស សត្វ វត្ថុ ណា​មួយ។
 ឧទាហរណ៍៖ តើ​ឯង​ទិញ​សៀវភៅ​​អ្វី? , ឥឡូវ​មាន​មនុស្ស​ប៉ុន្មាន​នាក់​នៅ​ក្នុង​បន្ទប់?
 ដូច​នេះ​ពាក្យ "អ្វី", "ប៉ុន្មាន" គឺ​ជា​គុណ​នាម​សំនួរ ព្រោះ​ពាក្យ​ពីរ​នេះ​ប្រើ​នៅ​ក្នុង​ល្បះ​ដោយ​សួរ​រក​លក្ខណភាព​នៃ​នាម "សៀវភៅ" និង "មនុស្ស"។
 គុណ​នាម​សំនួរ មាន​ដូច​ជា៖ ណា, ណាមួយ, ណា​ខ្លះ, នរណា, នរណា​មួយ, អ្វី, អ្វី​មួយ, ស្អី,....។ល។
គុណនាម: គុណ​នាម មិន​ច្បាស់

គុណ​នាម មិន​ច្បាស់
គឺ​ជា​គុណ​នាម ដែល​ប្រាប់​លក្ខណៈ​មិន​ច្បាស់​លាស់​នៃ​នាម។
 ឧទាហរណ៍៖ សិស្ស​ម្នាក់ៗ​ត្រូវ​តែ​នាំ​គ្នា​ខិត​ខំ​រៀន​សូត្រ។ បុគ្គលិក​គ្រូប់​រូប​ត្រូវ​តែ​គោរព​នឹង​ច្បាប់​ក្រុម​ហ៊ុន​ដែល​បាន​ចែង​មក។
 ត្រង់​ពាក្យ ម្នាក់ៗ និង គ្រប់​រូប គឺ​ជាគុណ​នាម​មិន​ច្បាស់ ព្រោះ​៖
 ពាក្យ ម្នាក់ៗ ចង្អុល​បង្ហាញ​ពី​លក្ខណៈ​មិន​ច្បាស់​លាស់​នៃ​នាម សិស្ស
 ពាក្យ គ្រប់​រូប កំណត់​ភាព​មិន​ច្បាស់​លាស់​នៃ​នាម បុគ្គលិក
គុណនាម: គុណ​នាម វិសេស

គុណ​នាម វិសេស
ជា​គុណ​នាម​ដែល​សម្ដែង​លក្ខណៈ​របស់​នាម​ឲ្យ​វិសេស​ឡើង​ថែម​ទៀត ដូច​ជា​ពាក្យ​ថា៖ ផ្លូវ​ត្រង់​ជាង, គោ​នោះ​ធំ​ជាង, កាំបិត​មុត​ជាង, ឈើ​ខ្ពស់​ប្លែក...។ល។
គុណនាម: គុណ​នាម អតិវិសេស

គុណ​នាម អតិវិសេស
ជា​គុណ​នាម​ដែល​សម្ដែង​លក្ខណៈ​របស់​នាម​ឲ្យ​វិសេស​បំផុត ដូច​ជា​ពាក្យ​ថា៖ កំបោរ​ស​ក្បុស, កាំបិត​មុខ​ណាស់, គោ​​យឺត​ណាស់, កូន​ឧស្សាហន៍​ណាស់...។ល។
គុណមាតាបិតា

ទស្សនៈបុរាណបានលើកឡើងថា៖ « គុណម្ដាយមាន ១២ ប្រការ គុណឪពុកមាន ២១ ប្រការ » នោះ  តាម​ពិត​ចំនួន ១២ និង ២១ នេះ  ពុំ​មែន​ជា​គុណ​របស់​ម្ដាយ​ឪពុក​ទេ  គឺគ្រាន់​តែ​ជា​ចំនួន​ធាតុ កាយគតាសតិ (អាការៈ) នៅ​ក្នុង​រាង​កាយ​មនុស្ស​យើង  ។  
     គុណ​មាតា​បិតា​ មាន​ចែក​ជា ២ ប្រភេទ  គឺ​បាន​ដល់​ព្យញ្ជនៈ ៣៣ តួ  គឺ
*ប្រភេទទី ១  (គុណ​ម្ដាយ ​មាន ១២) ព្យញ្ជន: ន ប ផ ព ភ ម យ រ ល វ ស ហ ដែល​ ព្យញ្ជនៈ ១២ នេះ ជា​គុណ​ម្ដាយ  ។ 
*ប្រភេទ​ទី ២  (គុណ​ឪពុក មាន ២១)  មាន​ព្យញ្ជនៈ ២១ តួ​​នេះជា​គុណ​ឪពុក  ។